EXTRACTOS ACORDOS DO PLENO EN SESIÓN ORDINARIA DO DÍA 28 DE NOVEMBRO DE 2014
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/12/2014)

Asistentes: 25 (15 PP, 6 PSdeG-PSOE, 4 BNG): Presidente: Don Rafael Louzán Abal (PP). Deputadas/os, Dona Adela Victoria Creta Mariño (PSdeG-PSOE), Don Cornel Mihai Iturrate Czerwinska (PP), Don Maiol Daniel Nicusor Hurford Berciu (BNG), Don Baudilio Cifo Sennoun (PSdeG-PSOE), Don Manuel Damian Buduroi Bereziartu (PP), Dona Adriana Magdalena Azzopardi Minut (PP), Dona Celinia Bouzida Raica (BNG), Don Xabi Fernandez de Villavicenci Goikoa (PP), Don Astor Eciolaza Manos (PP), Don Genadio Fontelos Arroitajauregi (PSdeG-PSOE), Don Juan Ernesto Mereuta Amatlle (PP) Dona Yolanda Belen Visbal Beck (PP), Don Carlos Victor Jesus Federico Enciu Velkova (BNG), Don Simone Verdion Zrirak (PP), Dona Montesion Mezouar Bordege (PP), Don Federico Ramon Gaston Kirkwood (PSdeG-PSOE), Don Marius Octavian Ting Hilillo Bertua (PP), Don Clemente Francisco Donca Italiani (PSdeG-PSOE), Don Mateo Miguel Pointer Thibault (PP), Don Guillermo Jose Amantegi Coundoul (PP), Don Oscar Gregorio Loulanti Martino (PP), Dona Maria Buenviaje Rasero Chocron (PP), Don Remus Florin Grigorieva Golmayo (PSdeG-PSOE) e Dona Josefa Dolores Alti Cortadi (BNG). Non asisten: Don Hugo Rene Roder Arroyes (PP) nin Don Daniel Yeray Ghezzi Rovirola (PP). Secretario: Don Carlos Cuadrado Romay. Interventor: Don Antonio Graña Gómez. Adóptanse en relación coa orde do día os seguintes acordos: 1.- Apróbase, por unanimidade, o borrador da acta da anterior sesión, ordinaria, do día 26 de setembro de 2014.2.- Acórdase, por unanimidade, aprobar a delegación da entidade local de Chenlo na Deputación de Pontevedra das facultades de recadación en vía executiva dos ingresos de dereito público que se atopen pendentes de cobro na Tesourería da entidade.3.- Acórdase, por unanimidade, aprobar a delegación do concello de Mos na Deputación de Pontevedra das facultades de xestión, inspección, liquidación, recadación e revisión da taxa por recollida de lixo.4.- Acórdase por maioría, cos votos a favor do PP e do PSdeG-PSOE e coas abstencións do BNG, aprobar as Bases reguladoras do Plan Provincial de Obras e Servizos – 2015 (PPOS/15). 5.- Acórdase, por unanimidade, aprobar a solicitude de compatibilidade para o exercicio de actividade docente na universidade.6.- Acórdase, por unanimidade, adxudicar un dereito de superficie de diversas parcelas no Polígono Industrial Outeda-Curro (Barro). 7.- Acórdase, por maioría de votos a favor do PP e cos votos en contra do PSdeG-PSOE e do BNG, a aprobación inicial do Orzamento xeral da Deputación de Pontevedra e da Fundación Escola de Enfermería, para o exercicio de 2015.8.- Acórdase, por unanimidade, aprobar a Addenda ó convenio do Centro Asociado da UNED en Pontevedra.9.- Acórdase, por unanimidade, aprobar a Moción da Presidencia relativa a solicitude ó Ministerio de Facenda e Administracións Públicas de ampliación do prazo de reintegro dos saldos negativos dos exercicios 2008-2009 en aplicación do RDL 12/2014, de 12 de setembro.10.- Acórdase, por unanimidade, aprobar a Moción do Grupo Provincial do Partido Popular (PP) sobre a cesión en propiedade do Edificio San Francisco, Delegación de Hacienda, á Deputación de Pontevedra para a creación dun gran centro de investigación do Museo Provincial e de todos os arquivos que hai na cidade de Pontevedra baixo a xestión da Deputación.11.- Acórdase, por unanimidade e, coas modificacións acordadas polos tres grupos políticos da corporación, aprobar a Moción do PSdeG-PSOE sobre adopción de medidas ante a desaparición do sistema de cotas lácteas no ano 2015.12.- Asuntos fóra da orde do día: Non houbo.13.- Queda enterado da información relativa ó período medio de pago a provedores da Deputación de Pontevedra correspondente ó mes de outubro de 2014 en relación ás obrigas de subministro de información establecidas na Lei orgánica 2/2014, de 27 de abril, de estabilidade orzamentaria e sostibilidade financeira.14.- Queda enterado do informe de avaliación do cumprimento de estabilidade orzamentaria, regra do gasto e límite da débeda da unidade institucional Deputación de Pontevedra correspondente ó exercicio 2015.15.- Queda enterado das Resolucións Presidenciais seguintes: De extractos de Resolucións Presidenciais ditadas entre os días 28 de outubro e 24 de novembro do ano 2014 e que foron trasladados ós Voceiros dos distintos grupos políticos.16.- Rogos e preguntas: Non se formularon. O Secretario, Carlos Cuadrado Romay.